Patru persoane au murit joi, luate de mare, pe coasta de nord-vest şi nord-est a Spaniei, măturată de rafale violente de vânt şi valuri de mai mulţi metri înălţime, relatează AFP.
"Doi morţi, după ce au căzut în mare la Muros del Nalón şi Cudillero", a anunţat într-un comunicat Serviciul de Urgenţă din Asturias, o regiune situată în nord-vestul Spaniei, unde valurile au atins până la şapte metri înălţime, potrivit agenţiei spaniole meteorologice.
Pompieri au ridicat la bordul unui elicoper "corpul neînsufleţit al unui bărbat" care a căzut de pe un dig, la Muros del Nalón. Ei au fost anunţaţi joi după-amiaza că "o persoană tocmai a căzut în mare".
Salvatori de urgenţă au fost chemaţi în ajutorul unei femei, în portul Cudillero, al cărei corp "se lovea de stânci".
"Salvată de un vapor care a adus-o în port, femeia era inconştientă", salvatorii au înercat să o readucă la viață timp de o oră, dar femeia a murit.
Un pic mai târziu, pe coasta catalană (nord-est), un adolescent marocan în vârstă de 16 ani a căzut în apă, pe plaja Tarragone.
Un german în vârstă de 32 de ani care trecea pe acolo s-a aruncat în apă pentru a-l ajuta, anunţă Garda Civilă. Însă s-au înecat amândoi.
Agenţia meteorologică spaniolă a emis o alertă cod portacaliu pe coasta de nord-vest.